title: 2019 m. balandžio 16 d. Komisijos įgyvendinimo reglamentas (ES) 2019/635, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Lechazo de Castilla y León“ (SGN))

text:
24.4.2019

                  LT

                  Europos Sąjungos oficialusis leidinys

                  L 109/4

         KOMISIJOS ĮGYVENDINIMO REGLAMENTAS (ES) 2019/635
         2019 m. balandžio 16 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Lechazo de Castilla y León“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Lechazo de Castilla y León“, kuri įregistruota Komisijos reglamentu (EB) Nr. 2107/1999 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Lechazo de Castilla y León“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 16 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1999 m. spalio 4 d. Komisijos reglamentas (EB) Nr. 2107/1999, papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (OL L 258, 1999 10 5, p. 3)

            (3)  OL C 432, 2018 11 30, p. 3.


title: 2019 m. balandžio 23 d. Komisijos įgyvendinimo reglamentas (ES) 2019/637, kuriuo cholekalciferolis patvirtinamas kaip veiklioji medžiaga 14-o tipo biocidiniams produktams gaminti (Tekstas svarbus EEE.)

text:
24.4.2019

                  LT

                  Europos Sąjungos oficialusis leidinys

                  L 109/13

         KOMISIJOS ĮGYVENDINIMO REGLAMENTAS (ES) 2019/637
         2019 m. balandžio 23 d.
         kuriuo cholekalciferolis patvirtinamas kaip veiklioji medžiaga 14-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 9 straipsnio 1 dalies a punktą,
         kadangi:

                     (1)

                     2013 m. balandžio 19 d. Švedijos vertinančioji kompetentinga institucija pagal Europos Parlamento ir Tarybos direktyvos 98/8/EB (2) 11 straipsnio 1 dalį gavo paraišką įrašyti į tos direktyvos I priedą veikliąją medžiagą cholekalciferolį, skirtą naudoti 14-o tipo produktams (rodenticidams), aprašytiems Direktyvos 98/8/EB V priede ir atitinkantiems Reglamento (ES) Nr. 528/2012 V priede aprašytus 14-o tipo produktus, gaminti;

                     (2)

                     2016 m. balandžio 15 d. Švedijos vertinančioji kompetentinga institucija pagal Reglamento (ES) Nr. 528/2012 8 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir savo rekomendacijas;

                     (3)

                     2017 m. gruodžio 13 d. Biocidinių produktų komitetas (3), atsižvelgdamas į vertinančiosios kompetentingos institucijos išvadas, patvirtino Agentūros nuomonę;

                     (4)

                     remiantis ta nuomone, cholekalciferolis yra prohormonas ir todėl atitinka Komisijos deleguotajame reglamente (ES) 2017/2100 (4) nustatytus kriterijus, kad būtų laikoma, jog jis turi endokrininę sistemą ardančių savybių, kurios gali sukelti neigiamą poveikį žmonėms. Todėl cholekalciferolis atitinka netvirtinimo kriterijų, nustatytą Reglamento (ES) Nr. 528/2012 5 straipsnio 1 dalies d punkte;

                     (5)

                     be to, remiantis ta nuomone, produktų, kurių sudėtyje yra cholekalciferolio, naudojimas kelia susirūpinimą dėl pirminio ir antrinio apsinuodijimo, net kai taikomos griežtos rizikos valdymo priemonės, todėl cholekalciferolis taip pat atitinka kriterijų, pagal kurį jis turi būti laikomas galimai keistina veikliąja medžiaga pagal Reglamento (ES) Nr. 528/2012 10 straipsnio 1 dalies e punktą;

                     (6)

                     pagal Reglamento (ES) Nr. 528/2012 5 straipsnio 2 dalį veiklioji medžiaga, atitinkanti netvirtinimo kriterijų, gali būti patvirtinta tik jei įrodoma, kad tenkinama bent viena iš tame straipsnyje nustatytų sąlygų dėl nukrypti leidžiančios nuostatos;

                     (7)

                     pagal Reglamento (ES) Nr. 528/2012 10 straipsnio 3 dalį Agentūra 2017 m. liepos 17 d.–rugsėjo 15 d. surengė viešas konsultacijas, kad surinktų reikiamą informaciją, įskaitant informaciją apie turimus pakaitalus (5);

                     (8)

                     Komisija 2018 m. vasario 7 d.–balandžio 7 d. taip pat surengė specialias viešas konsultacijas, kad surinktų informaciją apie tai, ar įvykdytos Reglamento (ES) Nr. 528/2012 5 straipsnio 2 dalyje nustatytos sąlygos dėl nukrypti leidžiančios nuostatos. Komisija paskelbė per tas konsultacijas gautas pastabas (6);

                     (9)

                     Biocidinių produktų nuolatiniame komitete su valstybėmis narėmis buvo aptarta per minėtas dvi viešas konsultacijas gauta informacija, patirtis, įgyta autorizuojant rodenticidų produktus ir atnaujinant antikoaguliantinių veikliųjų medžiagų, naudotų rodenticidų sudėtyje, patvirtinimą, ir informacija apie antikoaguliantinių rodenticidų alternatyvų prieinamumą, kuri pateikta Komisijos galutinės ataskaitos apie antikoaguliantinių rodenticidų kaip biocidinių produktų rizikos mažinimo priemones (7) 1 priede;

                     (10)

                     graužikai gali nešioti patogenus, sukeliančius daugelį zoonozių, kurios gali kelti didelį pavojų žmonių ar gyvūnų sveikatai. Antikoaguliantinės veikliosios medžiagos, kurios šiuo metu yra pagrindinės veikliosios medžiagos, naudojamos rodenticiduose, taip pat atitinka Reglamento (ES) Nr. 528/2012 5 straipsnio 1 dalyje nustatytus netvirtinimo kriterijus, nes jos klasifikuojamos kaip 1B kategorijos toksiškos reprodukcijai medžiagos ir dauguma iš jų yra patvarios, bioakomuliacinės ir toksiškos (PBT) arba labai patvarios ir didelės bioakumuliacijos (vPvB) medžiagos. Dėl kitų alternatyvių veikliųjų medžiagų, kurios šiuo metu patvirtintos 14-o tipo produktams ir kurioms nėra taikomi netvirtinimo kriterijai, būtent, anglies dioksido, alfachloralozės, aliuminio fosfido, vandenilio cianido ir kukurūzų burbuolių miltelių, pobūdžio joms taikomi apribojimai ir yra apribotos jų naudojimo sąlygos. Necheminiai graužikų kontrolės ar prevencijos metodai, kaip antai mechaninės, elektrinės arba lipnios gaudyklės, gali būti nepakankamai veiksmingi ir gali kelti kitų klausimų, pvz., ar tokie metodai yra humaniški, ar jie nesukelia graužikams nereikalingų kančių;

                     (11)

                     patvirtinus cholekalciferolį rinkoje atsirastų papildoma veiklioji medžiaga, kuri padėtų spręsti didėjančio graužikų atsparumo antikoaguliantinėms veikliosioms medžiagoms problemą, nes, palyginti su antikoaguliantais, cholekalciferolis veikia visiškai kitaip. Be to, dėl cholekalciferolio prieinamumo taip pat gali būti naudojama mažiau antikoaguliantinių veikliųjų medžiagų, ypač stiprių antrosios kartos medžiagų. Todėl ateityje, taikant integruotosios kenkėjų kontrolės metodą, cholekalciferolis gali prisidėti užtikrinant, kad graužikų populiacija būtų pakankamai kontroliuojama, taip siekiant skatinti jau paminėtų alternatyvių medžiagų, kurioms nėra taikomi netvirtinimo kriterijai, naudojimą ir galimai sumažinti antikoaguliantinių veikliųjų medžiagų naudojimą rodenticiduose;

                     (12)

                     be to, nepakankama graužikų kontrolė gali sukelti ne tik didelį neigiamą poveikį žmonių ar gyvūnų sveikatai arba aplinkai, bet ir turėti įtakos visuomenės požiūriui į su graužikų poveikiu susijusią jos saugą arba saugumui daugelyje ekonominės veiklos sričių, kurios gali nukentėti nuo graužikų, todėl tai turėtų ekonominių ir socialinių padarinių. Nepaisant endokrininę sistemą ardančių cholekalciferolio savybių gali būti laikoma, kad apskritai jo toksikologinės ir ekotoksikologinės charakteristikos yra geresnės palyginti su antikoaguliantinėmis veikliosiomis medžiagomis, nes jis nėra klasifikuojamas kaip 1B kategorijos toksiška reprodukcijai medžiaga arba kaip PBT ar vPvB medžiaga. Cholekalciferolis yra vitaminas D3, kuris žmonėms yra gyvybiškai svarbus elementas, jeigu jo gaunama tinkamomis dozėmis, ir numatoma, kad jį naudojant kaip rodenticidą, palyginti su antikoaguliantinėmis veikliosiomis medžiagomis, jis žmonėms kels mažesnę riziką. Dėl produktų, kurių sudėtyje yra cholekalciferolio, naudojimo žmonių sveikatai, gyvūnų sveikatai ar aplinkai kylančią riziką galima sumažinti, jei laikomasi tam tikrų specifikacijų ir sąlygų. Kaip jau paaiškinta, ateityje, taikant integruotosios kenkėjų kontrolės metodą, cholekalciferolis gali prisidėti užtikrinant, kad graužikų populiacija būtų pakankamai kontroliuojama, taip siekiant remti jau paminėtų alternatyvių medžiagų, kurioms nėra taikomi netvirtinimo kriterijai, naudojimą ir galimai sumažinti antikoaguliantinių rodenticidų, kurie bendrai kelia didesnį susirūpinimą, naudojimą. Tokiomis aplinkybėmis nepatvirtinus šios veikliosios medžiagos naudotojai netektų galimybės naudoti graužikų kontrolės priemonės, kuri galėtų atnešti papildomos naudos ir kuri būtų bent jau tokia pat tinkama, kaip ir daugelis kitų naudojamų alternatyvių medžiagų. Todėl, jeigu cholekalciferolis nebūtų patvirtintas kaip veiklioji medžiaga, visuomenei būtų padarytas neproporcingas neigiamas poveikis, palyginti su rizika, kylančia naudojant šią medžiagą. Todėl 5 straipsnio 2 dalies c punkte nustatyta sąlyga yra įvykdyta;

                     (13)

                     todėl cholekalciferolį tikslinga patvirtinti kaip tinkamą naudoti 14-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (14)

                     kadangi cholekalciferolis atitinka Reglamento (ES) Nr. 528/2012 5 straipsnio 1 dalies d punkte nustatytą netvirtinimo kriterijų, patvirtinimas turėtų būti suteiktas ne ilgesniam kaip penkerių metų laikotarpiui, kaip nustatyta to reglamento 4 straipsnio 1 dalies antrame sakinyje;

                     (15)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Cholekalciferolis patvirtinamas kaip veiklioji medžiaga 14-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 23 d.

                  Komisijos vardu

                  Pirmininkas

               Jean-Claude JUNCKER

            (1)  OL L 167, 2012 6 27, p. 1.

            (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (3)  Biocidal Products Committee Opinion on the application for approval of the active substance: Cholecalciferol, Product type: 14, ECHA/BPC/180/2017.

            (4)  2017 m. rugsėjo 4 d. Komisijos deleguotasis reglamentas (ES) 2017/2100, kuriuo pagal Europos Parlamento ir Tarybos reglamentą (ES) Nr. 528/2012 nustatomi moksliniai endokrininės sistemos ardomųjų savybių nustatymo kriterijai (OL L 301, 2017 11 17, p. 1).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            PRIEDAS

                        Bendrinis pavadinimas

                        IUPAC pavadinimas
                        Identifikavimo numeriai

                        Mažiausias veikliosios medžiagos grynumo laipsnis (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Cholekalciferolis

                        IUPAC pavadinimas:
                        (3β,5Z,7E)-9,10-sekocholesta-5,7,10(19)-trien-3-olis
                        EB Nr. 200-673-2
                        CAS Nr. 67-97-0

                        970 g/kg

                        2019 m. liepos 1 d.

                        2024 m. birželio 30 d.

                        14

                        Remiantis Reglamento (ES) Nr. 528/2012 10 straipsnio 1 dalies a ir e punktais, cholekalciferolis laikomas galimai keistina medžiaga.
                        Biocidinių produktų autorizacijos liudijimai išduodami laikantis šių bendrųjų sąlygų:

                                    1)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos;

                                    2)

                                    produktai valstybėse narėse autorizuojami naudoti tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                                    3)

                                    pagal Reglamento (ES) Nr. 528/2012 19 straipsnio 4 dalies d punktą produktų neleidžiama tiekti rinkai, kad juos naudotų plačioji visuomenė;

                                    4)

                                    vardinė cholekalciferolio koncentracija produktuose neturi viršyti 0,075 % w/w;

                                    5)

                                    produktų sudėtyje turi būti atgrasomosios medžiagos ir dažų;

                                    6)

                                    rodenticidinių miltelių pavidalo produktai neautorizuojami;

                                    7)

                                    kontaktinių rodenticidų pavidalo produktai, išskyrus rodenticidinius miltelius, autorizuojami naudoti tik kvalifikuotiems profesionaliems naudotojams uždarose patalpose, į kurias negali patekti vaikai arba netiksliniai gyvūnai;

                                    8)

                                    autorizuojami tik paruošti naudojimui produktai;

                                    9)

                                    kiek įmanoma sumažinamas medžiagos pirminis ir antrinis poveikis žmonėms, netiksliniams gyvūnams ir aplinkai, parenkant ir taikant visas tinkamas esamas rizikos mažinimo priemones. Tai apima, pavyzdžiui, leidimą, jei įmanoma, produktą naudoti tik profesionaliems naudotojams arba kvalifikuotiems profesionaliems naudotojams arba papildomų specialiųjų sąlygų kiekvienai naudotojų kategorijai nustatymą;

                                    10)

                                    gaišenos ir nesuėstas masalas pašalinami pagal vietos reikalavimus. Pašalinimo būdas konkrečiai nustatomas nacionalinės autorizacijos liudijimo produkto savybių santraukoje ir nurodomas produkto etiketėje.

                              Biocidinių produktų, skirtų naudoti kvalifikuotiems specialistams, autorizacijos liudijimams be bendrųjų sąlygų taikomos šios sąlygos:

                                    1)

                                    produktai gali būti autorizuojami naudoti kanalizacijoje, atvirose vietose arba atliekų sąvartynuose;

                                    2)

                                    produktai gali būti autorizuojami naudoti uždengtose ir saugiose masalo vietose, jeigu juos naudojant užtikrinama netikslinių gyvūnų ir žmonių to paties lygio apsauga, kaip ir naudojant nesugadinamas masalo dėžutes;

                                    3)

                                    galima autorizuoti produktus, skirtus naudoti nuolatiniam naikinimui tik tose vietose, kuriose yra didelė pakartotinės invazijos tikimybė, kai kiti kontrolės metodai pasirodė esą nepakankami.

                                    4)

                                    produktai, skirti naudoti naikinimui dozuojant masalą, neautorizuojami;

                                    5)

                                    asmenys, tiekiantys rinkai kvalifikuotiems profesionaliems naudotojams skirtus produktus, užtikrina, kad šie produktai nebūtų tiekiami kitiems asmenims, išskyrus kvalifikuotus profesionalius naudotojus.

                              Biocidinių produktų, skirtų naudoti profesionaliems naudotojams, autorizacijos liudijimams be bendrųjų sąlygų taikomos šios sąlygos:

                                    1)

                                    produktai, skirti naudoti kanalizacijoje, atvirose vietose arba atliekų sąvartynuose, neautorizuojami;

                                    2)

                                    produktai, skirti naudoti naikinimui nuolat naudojant masalą ar naikinimui dozuojant masalą, neautorizuojami;

                                    3)

                                    produktai autorizuojami naudoti tik supakuoti nesugadinamose masalo dėžutėse;

                                    4)

                                    asmenys, tiekiantys rinkai profesionaliems naudotojams skirtus produktus, užtikrina, kad šie produktai nebūtų tiekiami plačiajai visuomenei.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.


title: 2019 m. gegužės 17 d. Komisijos įgyvendinimo reglamentas (ES) 2019/822 dėl tam tikrų prekių klasifikavimo Kombinuotojoje nomenklatūroje

text:
22.5.2019

                  LT

                  Europos Sąjungos oficialusis leidinys

                  L 134/13

         KOMISIJOS ĮGYVENDINIMO REGLAMENTAS (ES) 2019/822
         2019 m. gegužės 17 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 17 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Apskrito skerspjūvio gaminys (vadinamasis sraigtinis polis), kurio ilgis apie 55 cm, o išorinis skersmuo 6 cm, pagamintas iš karštuoju būdu cinkuotų plieno lakštų.
                        Vienas polio galas yra kūgio formos su sriegiu, o kitame gale yra U formos elementas su kiaurymėmis sraigtams.
                        Gaminys skirtas įsriegti į žemę arba kitos medžiagos pagrindą ir tada naudojamas konstrukcijų mediniams tašams stacionariai įtvirtinti (įtvirtinti atitinkamoje padėtyje jie joje ir lieka), juos įtalpinant į U formos elementą ir pritvirtinant sraigtais.
                        Sraigtiniai poliai naudojami medinėms konstrukcijoms, saulės energijos sistemoms, sodui ir renginiams skirtoms konstrukcijoms, aptvarų sistemoms, plokštėms, stendams ir kt.
                        (Žr. paveikslą.) (1)

                        7308 90 59

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XV skyriaus 3 pastaba ir KN kodus 7308 , 7308 90  ir 7308 90 59  atitinkančiais prekių aprašymais.
                        Gaminiui būdingos objektyvios 7308  pozicijai priskiriamų konstrukcijų dalių charakteristikos. Jis specialiai pritaikytas konstrukciniams elementams surinkti; sutvirtinta konkrečioje padėtyje konstrukcija joje ir lieka. Gaminyje yra kiaurymės, į kurias įstatomi sraigtai, kuriais pritvirtinami surenkami konstrukciniai elementai (taip pat žr. Suderintos sistemos paaiškinimų 7308  pozicijos paaiškinimų 1 punktą).
                        Gaminys nelaikytinas kitu geležies arba plieno gaminiu ir nepriskirtinas 7326  pozicijai, nes gaminiai, skirti naudoti statybose, priskiriami 7308  pozicijai (taip pat žr. Suderintos sistemos paaiškinimų 7326  pozicijos paaiškinimų 1 punktą).
                        Todėl gaminys laikytinas konstrukcijų dalimi iš plieno ir jam priskirtinas KN kodas 7308 90 59 .

               (1)  Paveikslas pateikiamas tik dėl informacijos.


title: 2019 m. gegužės 17 d. Komisijos įgyvendinimo reglamentas (ES) 2019/823 dėl tam tikrų prekių klasifikavimo Kombinuotojoje nomenklatūroje

text:
22.5.2019

                  LT

                  Europos Sąjungos oficialusis leidinys

                  L 134/16

         KOMISIJOS ĮGYVENDINIMO REGLAMENTAS (ES) 2019/823
         2019 m. gegužės 17 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 17 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikacija
                        (KN kodas)

                        Motyvai

                        (1)

                        (2)

                        (3)

                        Gatavas dirbinys iš žmonių plaukų – sutvarkytų žmonių plaukų, surištų ties plaukų šaknimis, sruoga. Surištas ties plaukų šaknimis galiukas yra paruoštas be tolesnio apdorojimo būti sujungtas su nuosavais asmens plaukais, naudojant šilumą.
                        Žr. paveikslą (*1).

                        6704 20 00

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 6704  ir 6704 20 00  atitinkančiais prekių aprašymais.
                        Dėl surišimo ties šaknų galiukais šis dirbinys laikytinas labiau apdorotu, negu nurodyta 6703  pozicijoje. Todėl jis nepriskirtinas 6703  pozicijai kaip sušukuoti, ištempti, išbalinti arba kitu būdu apdoroti žmogaus plaukai.
                        Dėl surišimo ties šaknų galiukais ir dėl to, kad šis dirbinys yra paruoštas be tolesnio apdorojimo būti sujungtas su nuosavais asmens plaukais, jis laikytinas gatavu plaukų dirbiniu, priskiriamu 6704  pozicijai (taip pat žr. Suderintos sistemos paaiškinimų 6704  pozicijos paaiškinimų 1 punkto pirmą pastraipą).
                        Todėl dirbinys laikytinas netikra plaukų kasa ir panašiu dirbiniu iš žmonių plaukų ir jam priskirtinas KN kodas 6704 20 00 .

               (*1)  Paveikslas pateikiamas tik dėl informacijos.


title: 2019 m. liepos 24 d. Komisijos įgyvendinimo reglamentas (ES) 2019/1266, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
29.7.2019

                  LT

                  Europos Sąjungos oficialusis leidinys

                  L 200/1

         KOMISIJOS ĮGYVENDINIMO REGLAMENTAS (ES) 2019/1266
         2019 m. liepos 24 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 24 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR / 100 kg)

                                 3 straipsnyje nurodytas užstatas
                                 (EUR / 100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 142,5

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 276,1

                                 3

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).